Studené

Tiu ĉi artikolo temas pri municipo en regiono de Žamberk. Pri parto de urbo Jílové u Prahy temas artikolo Studené (Jílové u Prahy).

Municipo Studené situas en Ĉeĥio, regiono Pardubice, distrikto Ústí nad Orlicí, en submontaro de Orlické hory, ĉe apuda ŝoseo inter Nekoř kaj Těchonín, 12 km oriente de urbo Žamberk. Vivas ĉi tie  ().

Partoj de municipo
 Studené
 Bořitov

 Historio 
Vilaĝo, origine nomata "Studenec", estis fondita en la jaro 1670. Fondis ĝin, kaj ankaŭ vilaĝojn Vlčkovice kaj Vitanov, posedanto de grandbieno Kyšperk Jetřich Vitanovský el Vlčkovice. El listo de loĝantoj videblas, ke la vilaĝo dekomence estis ĉeĥa. La loĝantoj vivtenis sin per laboro en arbaro, per produktado de lignaj aĵoj, teksado kaj per kultivado de malgrandaj kampoj, kiuj ne povis certigi manĝojn eĉ por etkampuloj mem.

 Loĝantaro 

 Memorindaĵoj 
 Kapelo 
Kapelo de Sankta Anna en tombejo estas el la jaro 1822. Ĝi estas ununava, oblonga kun trilatera presbiterejo kaj prisma turo okcidente.

Ekipaĵo estas el la unua kvarono de 19-a jarcento. Aparte atentinda estas kalvaria vojo, malgranda analogaĵo de grandaj kalvariaj vojoj el ĉirkaŭaĵo. En sakristio estas valora malgranda bildo de Krista parencaro el la jaro 1730. Orgeno estas ankaŭ el la komenco de 19-a jarcento. Super la altaro estas granda bildo de Sankta Anna (oleopentraĵo 3,5×1,5 m).

 Statuoj 
Sur tombeja barilmuro estas kvar statuoj:
 Sankta Johano la Baptisto,
 Sankta Johano la Evangeliisto
 Sankta Elizabeta kaj
 Kosmas.

Apud la vojo al Celné troviĝas ŝtona kruco el la jaro 1790.

 Kapeletoj 
En "Dolní les" (Malsupra arbaro) estas kapeleto de Sankta Anna de kiu fluas rojo de bona akvo.

Sub kabano n-ro 7 estas kapeleto de Sankta Antonio, kiu rememoras nebruligan fulmobaton en la dometon en la jaro 1914.

En arbaro, apud la vojo al Vlčkovice, estas bildeto de Dolorplena Sankta Maria, kiu rememoras morton de lignohakisto, kiu ĉi tie kun peco da pano formanĝis araneon. Liaj kamaradoj kolektis monon por celebrado de lignohakista pilgrima meso ĉe la bildeto, ĉiujare en Dolorplena vendredo. La polgrimon ĉeestas multaj homoj kaj stratvendistoj ankoraŭ nuntempe.

 Naturo 
Sur sudorienta deklivo de monto Studený troviĝas interesaj rokaj formaĵoj "Studenecké skály".

 Turismo 
El la vilaĝo gvidas blua turisma pado al Suchý vrch. En Těchonín oni povas deflankiĝi kaj viziti fuortaron Bouda kal pluaj objektoj de ĉeĥoslovakaj antaŭmilitaj fortikaĵoj. Sekvante flavan signaron oni povas veni al la valbaraĵo Pastviny. Trans la vilaĝo gvidas biciklisma traceo n-ro 4069 - "Orlické hory" kaj postulema biciklisma traceo n-ro 4074 inter Říčky-Neratov kaj Suchý vrch.

 Literaturo 
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.


Kategorio:Vilaĝoj en distrikto Ústí nad Orlicí
Kategorio:Municipoj en distrikto Ústí nad Orlicí
Kategorio:Setlejoj en Orlica montaro